**Cum învățați să fiți lider eficient?**

Respectați regula 70-20-10.

Regula spune că trebuie să aveți 3 tipuri de experiențe pentru a învăța, prin utilizarea unui raport 70-20-10:

* sarcini care implică provocări (70%),
* relații de dezvoltare (20%) și
* activitate de formare și cursuri (10%).

**3 TIPURI DE EXPERIENȚA CARE INFLUENȚEAZĂ** DEZVOLTAREA LIDERILOR

**Din cursuri**

**De la alte persoane**

**Din experiențele și provocările mediului profesional**

Regula 70-20-10 pare simplă, dar trebuie să mergem puțin mai în profunzime. Nu toate experiențele sunt egale. Ce experiențe contribuie cel mai mult la învățare și dezvoltare? Și ce lecții de leadership specifice pot fi învățate din fiecare experiență?

Pentru a se adapta și a crește, liderii trebuie să fie implicați constant în experiențe și provocări noi care sprijină procesul de învățare. Unele dintre acest noi oportunități vor apărea prin locuri noi de muncă, situații de criză sau provocări semnificative. Dar, nu este necesar să schimbăm locul de muncă pentru a găsi experiențe de învățare importante în mediul profesional. Și în orice situație profesională, liderii trebuie să caute să consolideze relațiile cu șefii, mentorii și colegii lor care vor contribui la propria lor dezvoltare în domeniul leadership-ului.

Dar cursurile și sesiunile de formare? Cu toate că se consideră că acestea contribuie doar cu 10% la dezvoltarea unui lider, cursurile și sesiunile de formare bine proiectate au un efect de amplificare, clarificare și sprijinire, ca și de promovare a celorlalți 90% din cadrul învățării dvs. Un modul de program care încorporează instrumentele și sesiunile de practici experiențiale poate ajuta persoanele să devină lideri mai eficienți.